Cinîyan paytextê Kosova Prîştîne de meydanê Skanderberî de bi şîara #RiseUp4Rojava îşxalkarîya Tirkî ya sere Vakur û Rojakewtena Sûrîye protesto kerde. Nawnayîş de ke  hetê Torra Cinîyan ê Kosova (Rjetî î grave te Kosoves) ra ame viraştene, îşxalkarîya Tirkîya ameye şermezarkerdene.
Cinîyan nawnayîşan de bale ante serê qirkerdişanê dewleta Tirkî û vat, “Ma şarê Kurdan reyde yê, paşt dane înan.” Cinîyan vengdayîşo lezabez ê qedînayîşê herîşê Tirkîya kerd.
